Am Wocheend isch in Hausach widder  'jazzed worre.  Des müäß jo ä echt klasse Event g'sii sii, wenn ma denne Bericht so liest.    Für uns war Hausach ("Huse" het's bii uns nie g'heiße) vor allem mit de Discothek "Milieu" verbunde. Do het ma am Dunn'schtig güät hin gehn kinne, des war johrelang ä feschter Programmpunkt in unserer Wocheplanung. Unn richtig nett war's dert am Sunndig obend, wu bii freyem Iitritt Oldies g'spielt worre sinn. Do war au immer weniger los als sunscht, unn ma het sich au emol ganz g'miätlich uff d'Empore sitze unn schwätze kinne. 's Publikum war nadierlich (bis uff ä baar Üssnahme) au anderscht wie in de  Arche, unserer Stammdisco, was es dann widder interessant g'macht het.  (Unn die Schwarzwaldmaidli ware au immer ganz b'sunders nett, aber do däfiir sinn ä baar vun uns - des nenn ich "konsequent" - dann ganz nuff in de "Waldpeter" nach Schönwald g'fahre. So witt hab ich's dann doch nit 'triibe..!)    D'Kneipe vun Hausach hänn mir eigentlich nur dann kenne g'leert, wenn ma mol z'friäj unterwegs ware unn vor de Disco noch irgendwo zum babble hing'hockt sin. Aber ganz ehrlich: Ich kann mich an nit  ein Lokal wirklich erinnere, also ä bliibender Iidruck hänn die nit uff mich g'macht...!  Um so meh däd mich hitt interessiere, wie des Jazzfestival in denne Kneipe hitz'dag so ribber kummt.    Viellicht schaff ich's jo emol do hin, spekuliert  De Bischemer